Caparina

La caparina, tamién llamada pumarina, pumariella, palombina, papona, pollarina y munchos nomes más, ye un inseutu volador diurnu del orde Lepidóptera. Les pumarines nocheriegues llámense políes (tamién con munchos otros nomes).

Les pieces bucales tresformáronse en trompes que s'arrolliquen nuna espiral. Tien seis pates y cuatro ales. Estes tán adornaes con dibuxos, en dellos casos, bien colloríos.

Delles caparines nocherniegues nin siquier tienen aparatu bucal n'estáu adultu, aliméntense namás n'estáu de canesba, la so única misión ye reproducise y darréu muerren.

El colloríu les ales débese a efeutos ópticos de les escames que les cubren.ecologiaverde.com/ Caparines.

 Ciclu de vida 

Toles pumarines pasen per un ciclu complexu nomáu metamorfosis.

Nacen en güevos que ponen les femes. Cuando nacen son beleses que comen vorazmente y xorrecen.

Les beleses de pumarina son llamaes tamién gates o Canesbes y son bien diferentes de les beleses d'otros inseutos.

Nun momentu del so desendolcu, la gata guáriase dientro d'un capullu y ellí tresfórmase en crisálida, nesti estáu come y esperimenta camudamientos metabólicos y morfolóxicos, volviéndose una pumarina adulta.

Tres de la fecundación, la fema pon varios cientos o miles de güevos.

 Taxonomía 
El cladu Rhopalocera inclúi les siguientes families:

 Superfamilia Papilionoidea
 Familia Hesperiidae
 Familia Hedylidae
 Familia Papilionidae
 Familia Pieridae
 Familia Lycaenidae
 Familia Riodinidae
 Familia Nymphalidae
 Familia Hesperiidae
 Familia Hedylidae

 Referencies 

 Enllaces esternos 
Semeyes de pumarines 
Les Pumarines d'Asturies
 F. Nemos: Europas bekannteste Schmetterlinge. Beschreibung der wichtigsten Arten und Anleitung zur Kenntnis und zum Sammeln der Schmetterlinge und Raupen. Oestergaard Verlag, Berlin, ca. 1895, http://hdl.handle.net/10013/epic.28790.d001 (pdf, 77 MB).

Categoría:Inseutos
Categoría:Polinizadores